CELEX: 62013TN0150
Language: et
Date: 2013-03-11 00:00:00
Title: Kohtuasi T-150/13: 11. märtsil 2013 esitatud hagi — Ziegler Relocation versus komisjon

25.5.2013   
            
            
               ET
            
            
               Euroopa Liidu Teataja
            
            
               C 147/22
            
         11. märtsil 2013 esitatud hagi — Ziegler Relocation versus komisjon
   (Kohtuasi T-150/13)
   2013/C 147/40
   Kohtumenetluse keel: prantsuse
   
      Pooled
   
   
      Hageja: Ziegler Relocation SA (Brüssel, Belgia) (esindajad: advokaadid J-F. Bellis, M. Favart ja A. Bailleux)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               liita käesolev kohtuasi kohtuasjaga T-539/12;
            
         
               —
            
            
               tunnistada käesolev hagi vastuvõetavaks ja põhjendatuks;
            
         
               —
            
            
               otsustada, et Euroopa Liidul on tekkinud lepinguväline vastutus hageja ees;
            
         
               —
            
            
               kohustada Euroopa Liitu maksma alates 11. märtsist 2008 hagejale 112 872,50 eurot aastas, millele lisandub viivitusintress kuni summa täieliku tasumiseni;
            
         
               —
            
            
               mõista Euroopa Liidult välja kohtukulud.
            
         
      Väited ja peamised argumendid
   
   Kahju, mille hüvitamist hageja Euroopa Liidult nõuab seisneb tulus, mis hagejal on tema arvates jäänud saamata pärast komisjoni 11. märtsi 2008. aasta otsust juhtumis COMP/38.543 — Rahvusvahelised kolimisteenused, asjaolu tõttu, et lõppenud ei ole Euroopa Liidu ametnike praktika nõuda fiktiivseid hinnapakkumisi nende kolimiste jaoks, mille kulud hüvitatakse Euroopa Liidu personalieeskirjade kohaselt. Hageja keeldumine niisuguste palvete täitmisest on toonud kaasa tema kõrvalejäämise asjaomaselt turult, mistõttu hageja osutab ainult väga piiratud ulatuses Euroopa institutsioonide ametnikele kolimisteenuseid. Hagejale niimoodi tekkinud kahju on põhjustanud Euroopa Liidu hoolsuskohustuse rikkumine.